el el el el el el el el el el el el el el el el el el el el en el el el el el el el el en el el el el el el el el el el el el el el el el el el el es hi el el el el el en el el el el el el en en en en ru en en mk ko en en id nb el en en en en zh uk en en zh en de en ar el ms zh sv en en en en en en en en zh ru el fr fr fr fr fr fr fr fr fr fr de fr fr el en eu en eu zh eu eu eu en en en en fr el el el el el el el el el en el fr el el el el el el el el el el el el el
Το Ελ Μενιά (αραβικά: المنيعة‎) είναι πόλη όαση και κοινότητα, και πρωτεύουσα του διαμερίσματος Ελ Μενιά, στην επαρχία Γκαρντάια της Αλγερίας. Το προηγούμενο όνομα της πόλης ήταν Ελ Γκολέα (αραβικά: القليعة‎). Αυτές οι ονομασίες μαζί στα αραβικά μεταφράζονται ως Απόρθητο Κάστρο. Σύμφωνα με την απογραφή του 2008, έχει πληθυσμό 40.195 κατοίκων[2], από 28.848 το 1998,[3] σημειώνοντας ετήσιο ρυθμό αύξησης 3,4%. Η περιοχή κατοικείται από Βέρβερους Ζενέτε. Στην όαση Ελ Μενιά καλλιεργούνται πολλά γεωργικά προϊόντα. Ο τάφος του Γάλλου ιερέα Σαρλ ντε Φουκώ βρίσκεται στην πόλη.[4]
Θέση του Ελ Μενιά στην Επαρχία Γκαρντάια
δεδομένα (π • σ • ε )
Ο τάφος του Σαρλ ντε Φουκώ
Εκκλησία στο Ελ Μενιά
Το παλαιό κάστρο του Ελ Μενιά
Το Ελ Μενιά βρίσκεται σχεδόν στο κέντρο της Αλγερίας, τοποθετημένο στα ανατολικά όρια του Γκραν Εργκ Οξιντεντάλ σε υψόμετρο 380 μέτρων. Η πόλη είναι πύλη προς τη Σαχάρα στο νότο. Η όαση βρίσκεται κάτω από γκρεμό που βρίσκεται 200 μέτρα ψηλότερα. Ορισμένες από τις μεγαλύτερες συνεχείς περιοχές αμμόλοφων της Σαχάρας αρχίζουν μόλις λίγα χιλιόμετρα δυτικά της όασης.
Το Ελ Μενιά έχει θερμό ερημικό κλίμα (Κλιματική ταξινόμηση Κέππεν BWh), με μακρά, εξαιρετικά θερμά καλοκαίρια και βραχείς, ζεστούς χειμώνες. Υπάρχει σχετικά ελάχιστη βροχόπτωση καθ' όλη τη διάρκεια του έτους και τα καλοκαίρια είναι ιδιαίτερα ξηρά. Οι μέγιστες θερμοκρασίες κατά τη διάρκεια του καλοκαιριού ξεπερνούν σταθερά τους 45° C.
Κλιματικά δεδομένα Ελ Μενιά (1981-2010)
Μέση Μέγιστη °C (°F)
Μέση Μηνιαία °C (°F)
Μέση Ελάχιστη °C (°F)
Μέσες ημέρες κατακρημνίσεων (≥ 1.0 mm)
Το Ελ Μενιά έχει καλές οδικές συνδέσεις κατά μήκος της εθνικής οδού Ν1 προς τη Γκαρντάια στα βόρεια και το Ιν Σαλάχ προς νότο. Το αεροδρόμιο του Ελ Γκολέα βρίσκεται 3 χλμ. δυτικά του κέντρου της πόλης.
Το 6,9% του πληθυσμού έχει ολοκληρώσει την τριτοβάθμια εκπαίδευση και το 17,3% έχει ολοκληρώσει τη δευτεροβάθμια εκπαίδευση.[6] Το συνολικό ποσοστό αλφαβητισμού είναι 81,4% και είναι 85,4% μεταξύ των ανδρών και το 77,2% μεταξύ των γυναικών.[7]
↑ «El Menia (El Goléa) (Commune, Ghardaïa, Algeria) - Population Statistics, Charts, Map and Location». Ανακτήθηκε στις 10  Νοεμβρίου 2019.
↑ «Population: Ghardaïa Wilaya» (PDF) (στα Γαλλικά). Office National des Statistiques Algérie. Αρχειοθετήθηκε από το πρωτότυπο (PDF) στις 16 Μαΐου 2013. Ανακτήθηκε στις 10 Νοεμβρίου 2019.
↑ «Algeria Communes». Statoids. Ανακτήθηκε στις 10 Νοεμβρίου 2019.
↑ Kurian, George Thomas· Lamport, Mark A. (2015). Encyclopedia of Christian Education. Lanham: Rowman & Littlefield. σελ. 390. ISBN 9780810884939.
↑ «moyennes 1981/2010». Meteo-Climat-Bhz. Ανακτήθηκε στις 10 Νοεμβρίου 2019.
↑ «Structure relative de la population résidente des ménages ordinaires et collectifs âgée de 6 ans et plus selon le niveau d'instruction et la commune de résidence» (PDF) (στα Γαλλικά). Office National des Statistiques Algérie. Αρχειοθετήθηκε από το πρωτότυπο (PDF) στις 16 Μαΐου 2013. Ανακτήθηκε στις 10 Νοεμβρίου 2019.
↑ «Taux d'analphabétisme et taux d'alphabétisation de la population âgée de 15 ans et plus, selon le sexe et la commune de résidence» (PDF) (στα Γαλλικά). Office National des Statistiques Algérie. Αρχειοθετήθηκε από το πρωτότυπο (PDF) στις 16 Μαΐου 2013. Ανακτήθηκε στις 10 Νοεμβρίου 2019.